Aklais ezers (Vecumnieku pagasts)
Šis raksts ir par ezeru Vecumnieku pagastā. Par citām jēdziena Aklais ezers nozīmēm skatīt nozīmju atdalīšanas lapu. Aklais ezers (arī Aklezers) ir brūnūdens ezers Vecumnieku pagasta ziemeļos, 3,6 km uz ziemeļrietumiem no Piebalgām. Izvietojies mežainā pārpurvotā ieplakā, rietumu krastā slejas līdz pat 20 m augsta kāpa. Krasti purvaini, grūti pieejami. Austrumu galā iztek Aklais strauts uz Rūsiņupīti.